Mbohapy ára haguépe ndaje, peteî karai oĝuahê ha omombe’u chupekuéra moôpa ojuhúkuri peteî mitâ’i ojoguanungáva Kalo’ípe. Pya’épeko oho hikuái ipiári ha -añetehápe- ojuhúkuri Kalo’ípe itavyraiete, ojerejekohína peteî yvyraróre, poñyháme. Ndaikatuvéi jeko oguata, ha noñe’êkuaavéi avei. Naimandu’avéi itúva ha isýre. Ohupi karrétape ha ogueraha hikuái hógape. Ko’aĝaite peve péicha oiko. Ndokueravéi. Jasy Jatere ndaje oñembohorýkuri hese. Péicha he’i Ysyry Sakâygua ha... upépe opa.